Մեյը շեշտել է, որ Russia Today հեռուստաընկերությունը ֆինանսավորում է Ռուսաստանի կառավարությունը։ Լոնդոնում ակնկալում էին նման զարգացումը և նախկին հայտարարություններից չեն հրաժարվում, Պետրովն ու Բոշիրովը կձերբակալվեն և կկանգնեն դատարանի առջև, եթե որոշեն լքել Ռուսաստանի տարածքը։ Կոշտ հայտարարություն է արել Մեծ Բրիտանիայի ԱԳ նախարարը։ Ջերեմի Հանթը հարցազրույցն անվանել է «ֆեյքային շոու» և հավելել, որ աշխարհն այլևս չի հավատում Ռուսաստանին։ «Այս ֆեյք հեռուստաշոուներին վերջ դնելու ժամանակն է արդեն։ Ամբողջ աշխարհն արդեն գիտի, որ Սկրիպալների թունավորման հետևում Ռուսաստանն է կանգնած», - Թվիթերում գրել է Մեծ Բրիտանիայի ԱԳ նախարարը։ ՌԴ նախագահի մամուլի քարտուղար Դմիտրի Պեսկովը հայտարարել է, որ Ռուսաստանը որևէ գործողություն գործարարներ Պետրովի և Բոշիրովի դեմ չի ձեռնարկել, քանի որ չունի դրա համար որևէ իրավական պաշտոնական հիմք՝ բրիտանական կողմը Մոսկվային այս հարցով չի դիմել։